**КЪАРАЧАЙ ТИЛ БЛА ЛИТЕРАТУРАДАН ОЛИМПИАДАГЪА СОРУУЛА**

**7-ЧИ КЛАСС**

(Максимальное количество 100 баллов)

**1. Семенланы Исмайылны назмусу къайсыды**? (Эки строфасын азбар джазыгъыз.) **(6 баллов)**

*а) Минги Тау; б) Джарыкъ джыр; в) Акъ мийикле, кёк талала – Къарачай.*

**2. «Айран» деген хапарны баш герою кимди? Ол къаллай адамды? Анга халал адам дерге боллукъмуду? (10 баллов)**

*а) Халимат; б) Айшат; в) Сафият.*

**3. Къочхарланы Къасбот къачан туугъанды, къачан ауушханды? Аны къайсы чыгъармасын билесиз?** (Юлгюге 2-3 назмусуну атларын джазыгъыз) **(6 баллов)**

а) 1942 – 1980; б) 1834 – 1940; в) 1918- 2001.

**4. Сюйюнчланы Азамат «Капитанны джыры» деген назмусун бизни халкъдан Россияны къайсы Джигитине атагъанды?** Джигитликни юсюнден эки-юч нарт сёз келтиригиз юлгюге. **(10 баллов)**

*а) Къасайланы Османнга;*

*в) Ёзденланы Дюгербийге;*

*в) Биджиланы Солтан-Хамитге.*

**5. Таууш неди, хариф неди?**

*а) Харифлени кёребиз, джазабыз;*

*б) Тауушланы кёребиз, джазабыз;*

*в) Тауушланы эшитебиз, айтабыз.*

**6. Бу айтымлада сёзлеулени табыб, тюблерин сызыгъыз**: **(6 баллов)**

***Тёгерекде джер сюргенле кёбдюле. Ариу халили джашчыкъ анасын кемсиз къууандырады***.

7. **Бу айтымлада алмашланы табыгъыз, ала къаллай алмашла болгъанларын джазыгъыз**: **(10 баллов)**

***Бу заман бизни борчлу этгенди, хар ишде алчы болабыз. Ёхтем Кавказ, салам айтама санга! Бешле алама мен дерследе, анча сайын кёлюм да кёлтюрюледи***.

**8. Санаула. Аланы къауумлары.** Алагъа бирер юлгю келтиригиз. **(6 баллов)**

*а) Санчы, тизгинчи, юлюшчю, къауумлаучу;*

*б) Бетлеучю, кёргюзтюучю, белгилеучю;*

*в) Байлаучу, белгисиз, кёлтюртюучю.*

**9**. **«Тойгъан джерден туугъан джер багъалы** деген темагъа къысха сочинение –миниатюра джазыгъыз (10-15 айтым бла). **(40 баллов)**

**КЪАРАЧАЙ ТИЛ БЛА ЛИТЕРАТУРАДАН ОЛИМПИАДАГЪА СОРУУЛА**

**8-ЧИ КЛАСС**

(Максимальное количество 100 баллов)

**1. «Акъ мийикле, кёк талала – Къарачай» деген назмуну ким джазгъанды?**

Ол назмудан эки строфаны азбар джазыгъыз. **(6 баллов)**

а) Хубийланы Осман; б) Къулийланы Къайсын; в) Сюйюнчланы Азамат.

**2. Ёзденланы Якубну «Адам болургъа чакъыра эди» деген очерки кимни юсюнден джазылгъанды?** **Очерк** деб неге айтабыз? (Магъанасын 5-6 айтым бла ачыкълагъыз). **(10 баллов)**

а) Хубийланы Назирни; б) Батчаланы Муссаны; в) Алийланы Умарны.

**3. Къарачай миллетни Ата джурт къазауатда джигитликлери ючюн ненча джашына Джигит ат бнрилгенди?** Ала кимле болгъанларыны атларын, тукъумларын джазыгъыз. **(10 баллов)**

а) 11 б) 18 в) 62

**4. Семенланы Джырчы Сымайылны назмулары къайсыладыла**? **(6 баллов)**

а) «Анам», «Ана тилим», «Минги Тау»;

б) «Махар гарагъа», «Къарачай таула», «Джарыкъ джыр»;

в) «Къарт атамы осияты», «Джашау тамал», «Иги сёз».

**5. Айтымла тилде къуллукъларына кёре къаллайла боладыла?** Алагъа бирер юлгю келтиригиз. **(6 баллов)**

а) Хапарлаучу, соруучу, кёлтюртюучю, буйрукъчу;

б) Башчы, хапарчы;

в) Толтуруучу, ачыкълаучу, болум.

**6. Тилни кесеклери ненчадыла? Къайсыладыла?**

(Юлгюле келтиригиз) **(6 баллов)**

а) 6 б) 10 в) 12

**7. Айтымны баш эмда сансыз членлери къайсыладыла?** Бу айтымны синтаксис айырыуун бардырыгъыз: **(10 баллов)**

***Бизни таулу халкъыбызгъа окъургъа биринчи китабны Акъбайланы Исмаил джазгъанды, атына да «Ана тил» деб атагъанды.***

а) Башчы, хапарчы; толтуруучу, ачыкълаучу, болум;

б) Ат, сыфат, санау;

в) Соруучу, хапарлаучу, кёлтюртюучю.

**8**. **«Халкъыбызда мен джаратхан адет»** деген темагъа къысха сочинение –миниатюра джазыгъыз (10-15 айтым бла). **(40 баллов)**

**КЪАРАЧАЙ ТИЛ БЛА ЛИТЕРАТУРАДАН ОЛИМПИАДАГЪА СОРУУЛА**

**9-ЧУ КЛАСС**

(Максимальное количество 100 баллов)

**1. Былада сёзтутушла къайсыладыла?**

*а) джангур джауады; б) алтын джюзюк; в) мийик таула; г) кюн тийди.*

**2. Къайсы тизгинде сёзле барысы да дефис бла джазыладыла? (5 баллов)**

*а) Минги (Тау), къып(къызыл), тум(къара); б) тюппе(тюз), аты(саны), аппа(акъ);*

*в) кеппе(керти), баш(кюн), джаш(тёлю); г) кёз(бау), беш(бармакъ), оюн(кюлкю).*

**3.Къош айтымла къайсыладыла?**

*а) Кюн тийгенди да, джер джылыннганды.*

*б) Ёзенледе чыммакъ-акъ къар эриб башлагъанды.*

*в) Джанкъозла кюн таякълагъа сюйюнюб къарайдыла.*

*г) Биз окъуучулабыз, сиз а ишчилесиз.*

**4. Сёзле тюз джазылгъан тизгинни белгилегиз: (5 баллов)**

*а) Суу, суукъ, туудукъ; б) танг, тенглик, кертме;*

*в) саут, суу, къайыкъ; г) тыякъ, эртте, гертме.*

**5. *Акъ-къара, мийик-алаша, кенг-тар.* Была къаллай сёзледиле? (5 баллов)**

*а) синонимле; б) антонимле; в) омонимле. г) кириш сёзле*

**6 Къарачай-малкъар тил къайсы тиллени къауумуна киреди?**

*а) славян тиллеге; б) тюрк тиллеге;*

*в) кавказ тиллеге; г) картвел тиллеге.*

**7. *Уста къобузчу сокъгъан тартыугъа тынгыласанг, талай джюз джылны мындан алгъа эмина бла джауладан башларын сакълаб, къысылыр джер излеб келген таулу адамла Эки Арала бла Уллу Камгъа келгенлерин эшитирсе.***

**Бу къаллай айтымды?**

а) тенг джарашхан къош айтым б) бойсуннган къош айтым

в) джайылгъан бош айтым г) толмагъан айтым

**8. Кёз-къаш бермезге деген фразеологизмни магъанасын ачыкълагъыз:**

**(5 баллов)**

*а) сансыз этерге; б) кюлмезге;*

*в) асыры къубулургъа; г) терсине къараргъа.*

**9. Бу нарт сёзлени аягъына дери джазыгъыз: (5 баллов)**

*а) Ташны ата билмеген… , б) Чыбыкълыкъда бюгюлмеген…,*

*в) Намыс болмагъан джерде … , г) Амал билген …. , амал билмеген …..*

**10. *«Кёчкюнчюлюк – миллетими бушууу» деген* темагъа сочинение-миниатюра джазыгъыз** *(10-15 айтымы болгъан)* **(40 баллов)**

**КЪАРАЧАЙ ТИЛ БЛА ЛИТЕРАТУРАДАН ОЛИМПИАДАГЪА СОРУУЛА**

**10-ЧУ КЛАСС**

(максимальное количество 100 баллов)

1. **Кёз туурамда (джер). Бу фразеологизмни магъанасын ачыкълагъыз:**

**(5 баллов)**

*а) тюз къатымда; б) бек узакъда; в) узакъ болмай; г) адамла болгъан джерде.*

**2. *Къарачайны бюгюн герой ат аталгъанлары онбирдиле*. Бу айтымны хапарчысы къайсыды? (5 баллов)**

*а) бюгюн; б) аталгъанлары; в) онбирдиле; г) ат аталгъанлары.*

**3. Айтымда, сёзтутушда сёзлени ауушдурулуб келгенлерине къалай айтылады?**

*а) логика басым б) бетлендириу; в) ат хапарчы; г) инверсия.*

**4. Сёзтутуш неди: (5 баллов)**

*а) къаллай болса да эки сёз*

*б) магъаналары келишиб, бири бирине байланнган эки неда талай сёз;*

*в) башчы бла хапарчы*

**5. Къош айтымны белгиле: (5 баллов)**

*а) Къарт Къарча акъырын сюрюуге келди.*

*б) Онг джанында къарлы таула джылтырайдыла, кёзюнгю къаматадыла.*

*в) Шхайты башы талады, тала кенгнге барады, тюбю бла ырхы барады.*

**6. Къарачай тилде биринчи китабны ким чыгъаргъанды? (5 баллов)**

*а) Алий улу Умар Джашыуну джашы; б) Алий улу Умар Баблашны джашы;*

*в) Акъбайланы Исмаил (Чокуна-эфенди).*

**7. К*юн джарыгъы, ана джылыу сендеди, ана тилим.* Бу айтымны хапарчысы къайсыды? (5 баллов)**

*а) джарыгъы; б) джылыу; в) сендеди*

**8. Иги – ашхы, чыда – тёз, адебли - намыслы, аша – ауузлан, аман – осал. Была къаллай сёзледиле? (5 баллов)**

*а) синонимле; б) антонимле; в) омонимле; г) кириш сёзле.*

**9. Сингармонизмни джоругъуна сыйыннган тизгинни кёргюзт: (5 баллов)**

*а) элекге,кёзлюклени, китабны, окъуучу;*

*б) газетни, китаблагъа; нартюхлени;*

*в) челекни, тирменчиден, амманы, анам, атам.*

**10. Берилген темагъа къысхаракъ сочинение-миниатюра джазыгъыз**

(15 -20 айтым чакълы**): (40 баллов) «Намысны, сыйны, адамлыкъны баш шарты – ана тил».**

**КЪАРАЧАЙ ТИЛ БЛА ЛИТЕРАТУРАДАН ОЛИМПИАДАГЪА СОРУУЛА**

**11-ЧИ КЛАСС**

(Максимальное количество 100 баллов)

**1. Халаты болгъан сёзню белгилегиз: (5 баллов)**

*а) кечирек; б) чинар; в) таян; г) уян.*

**2. Бу айтымда тыйгъыч белгиле къалайда салынадыла?**

***Биринчиси(1) биз ол хапарны эшитмегенбиз(2) экинчи джаны бла(3) эшитсек да(4) ызындан эркинликсиз мындан кеталлыкъ тюйюл эдик.* *(5 баллов)***

*а) 1, 2, 3; б)2, 3, 4; в)1, 2, 3, 4; г)1, 4*

**3. Бир баш членли айтымлагъа кирмеген къайсыды? (5 баллов)**

*а) сёдегей иели айтымла б) белгили иели айтымла*

*в) ортакъ иели айтымла г) кёзюулю айтымла*

**4. *Алтын кюмюшден багъалыды*. Бу айтымда толтуруучуну къуралыу формасын белгилегиз: (5 баллов)**

*а) Иелик болушдан; б) Бериучю болушдан;*

*в) Орунлаучу болушдан; г) Башлаучу болушдан*

**5. Тилни сёз байлыгъы тил билимни къайсы бёлюмюне киреди? (5 баллов)**

*а) фонетикагъа б) синтаксисге*

*в) лексикагъа г) фразеологиягъа*

**6. Инфинитив айланчланы белгилегиз: (5 баллов)**

*а) бери келиу, билим алыу; б) санга айтханда, андан келгинчи;*

*в) ол мен кёрген, мени кёрлюк; г) билим алыргъа, юйге джетерге.*

**7. *Бар, джокъ, хоу, огъай, кёб, аз* деген сёзле тилни къайсы кесегине киредиле? (5 баллов)**

*а) атлагъа б) сыфатлагъа*

*в) алмашлагъа г) тилни бир кесегине да кирмейдиле*

**8. «*Бети джибирге»* деген фразеологизмни магъанасы: (5 баллов)**

*а) уяла билген; б) бети джангурда джибиген; в) кишини джукъгъа санамагъан.*

**9. Бу айтымлада хапарчысы тилни ат кесеклеринден къуралгъан айтымланы табыгъыз: (5 баллов)**

*а) Теберди курорт шахарды. б) Бизни классда окъуучула отуздула.*

*в) Алимге школгъа барыргъа эртдеди. г) Ауругъанны ахлулары джокъладыла.*

**10. «Адамлыкъды лджашауну тамалы»** деген темагъа сочинение-миниатюра джазыгъыз (15-20 айтымы болгъан) **(40 баллов)**